ΝΕΑ ΕΛΛΗΝΙΚΑ
Γ΄ ΤΑΞΗ ΕΠΑΛ
ΘΕΜΑΤΙΚΗ ΕΝΟΤΗΤΑ: Ο ΠΟΛΙΤΗΣ ΚΑΙ ΟΙ ΘΕΣΜΟΙ

ΕΝΔΕΙΚΤΙΚΕΣ ΑΠΑΝΤΗΣΕΙΣ
(Επισημαίνεται ότι οι απαντήσεις που προτείνονται για τα θέματα είναι ενδεικτικές. Κάθε άλλη απάντηση, κατάλληλα τεκμηριωμένη, θεωρείται αποδεκτή.)
Α3. (μονάδες 25)
	ΕΠΙΣΗΜΑΝΣΕΙΣ
Θετικά αξιολογούνται:
•	Ένας πετυχημένος, περιεκτικός και ελκυστικός τίτλος.
•	Αφόρμηση από την επικαιρότητα στον πρόλογο.
•	Η κατάλληλη τεκμηρίωση.
•	Κυριαρχία της αναφορικής γλωσσικής λειτουργίας.
Αρνητικά αξιολογούνται:
•	Η απουσία τίτλου ή ένας μακροσκελής ή ασαφής τίτλος.
•	Ένας γενικόλογος πρόλογος.
•	Η πληθώρα παραδειγμάτων και η έλλειψη τεκμηρίωσης.



Ενδεικτικοί άξονες της απάντησης:
Ο/Η μαθητής/-τρια αναμένεται να αντλήσει από το κείμενο όσα στοιχεία αφορούν στα ζητούμενα και θεωρεί αξιοσημείωτα, για να πλαισιώσει τις προσωπικές του/της απόψεις.
α΄ ζητούμενο:
Στοιχεία ανευθυνότητας που επισημαίνονται στο κείμενο:
Ο συντάκτης εντοπίζει σημεία ανευθυνότητας και στους πολίτες και στο κράτος, όπως:
· «Πού είναι το κράτος;» φωνάζει αυτός που είδε το σπίτι του να πλημμυρίζει από την καταιγίδα. Ας έχει χτίσει σε μπαζωμένο ρέμα.
· «Μας εγκατέλειψε το κράτος» ουρλιάζει κάποιος άλλος που βλέπει την πυρκαγιά να πλησιάζει το σπίτι του. Ας έχει χτίσει αυθαίρετο μέσα στο δάσος.
· Κάποιον υπεύθυνο ψάχνει κι αυτός που καθυστερεί στα διόδια επιστρέφοντας από τριήμερο. Ας οδηγεί στη Λωρίδα Έκτακτης Ανάγκης εμποδίζοντας ασθενοφόρα και περιπολικά.
· «Ειδικά όταν εκεί βρίσκεται χρόνια ένα κράτος, όπως το ελληνικό: δυσκίνητο, αναξιόπιστο. Ένα κράτος που υποθάλπει την ανευθυνότητα των πολιτών του, αποδεικνύοντας στις δύσκολες στιγμές ότι δεν είναι μόνο οι πολίτες κακομαθημένοι και ευθυνόφοβοι».
β΄ζητούμενο:
Η ατομική ευθύνη των πολιτών μπορεί να καλλιεργηθεί:
· Σε κρατικό επίπεδο, με την εφαρμογή των νόμων από όλους τους κρατικούς φορείς και την παραδειγματική τιμωρία τους σε περίπτωση παράβασης του νόμου. Έτσι, οι πολίτες θα αισθάνονται πως ισχύει η ισονομία.
· Με τη δημιουργία έργων υποδομής από το Κράτος, ώστε κάθε πολίτης να αισθάνεται πως ζει σε Κράτος Πρόνοιας
· Τήρηση των νόμων από τους πολίτες και διαφάνεια στις επαφές με τις κρατικές υπηρεσίες
· Από τη μικρή ηλικία, ανάληψη ευθυνών από τα παιδιά, σε επίπεδο οικογενειακό και σχολικό
· Ορθή λειτουργία των 5μελών και 15μελών συμβουλίων των μαθητών, ώστε να συμμετέχουν ενεργά στην επίλυση των πραγματικών προβλημάτων των μαθητών/-τριων.

Β3. (μονάδες 25)
Ο ρόλος των χεριών στην αφήγηση
Τα χέρια συμβολίζουν:
· Την επιχείρηση «καθαρά χέρια» του Υπουργείου, όπου η μεταφορική έκφραση υποδήλωνε την προσπάθεια της κρατικής εξυγίανσης
· Τη λαθροχειρία πολλών χρημάτων, επομένως την οικονομική απάτη στην οποία εμπλέκονταν πολλοί κρατικοί φορείς
· Την προσπάθεια του ήρωα της αφήγησης να φανεί ανεπίληπτος (Ο ίδιος βέβαια ένιπτε τας χείρας του, κυριολεκτικά και σχολαστικά)
· Τα επιδέξια χέρια (ειρωνεία), κατάλληλα για τη διαφθορά και η προσπάθεια του ήρωα να τα κρύψει (συνήθιζε πλέον να τα καταχωνιάζει βαθιά στις τσέπες)
· Την αδυναμία οποιουδήποτε να κρυφτεί από τον ίδιο του τον εαυτό (Τα χέρια του γίνηκαν καθρέφτης), καθώς και η προσπάθεια του ήρωα να τα καταπλακώσει την ώρα της σύλληψής του
[bookmark: _GoBack]Ως προς τα συναισθήματα και τις σκέψεις που δημιουργούνται στους/στις μαθητές/τριες για το φαινόμενο της κρατικής διαφθοράς, απαιτείται η καταγραφή προσωπικών κρίσεων, η συμφωνία ή η διαφωνία των μαθητών/-τριων, αρκεί να είναι ολοκληρωμένη η παρουσίασή τους και η θέση τους εκφραστικά και νοηματικά.
